ECEY6003/C		Geiriau - 4520
1901434
Rhan 1: 

Mae arweinyddiaeth gatalytig yn sgil nid person. Gall unrhyw un fod yn arweinydd catalytig. Dywed McDowell Clark (2012) “a concept of catalytic leadership is proposed whereby EYP's ability to bring about and inspire change is not dependent on a position of power” yw arweinyddiaeth gatalytig. Yn ôl CWD (2010) a nodir o fewn McDowell Clark (2012) yn datgan bydd gweithwyr proffesiynol yn y blynyddoedd cynnar yn ‘arwain ymarfer yn y gweithle ac yn ysbrydoli ymarferwyr eraill o’u cwmpas’. Daeth yn amlwg bod hwn yn destun pryder i lawer a oedd yn cyfateb arweinyddiaeth a bod yn rheolwr/pennaeth lleoliad. “Mae arweinyddiaeth gatalytig yn broses greadigol a deinamig yn hytrach na set o agweddau ac ymddygiad.” (McDowell Clark, 2012)

Mae Siraj-Blatchford a Hallett, (2014) yn nodi “Er mwyn gwella ansawdd yn y tymor hir, mae angen ymrwymiad gan arweinwyr, ymarferwyr ac athrawon yn hytrach na newid tymor byr o ganlyniad i gydymffurfiaeth ufudd”. Mae Reed a Canning, (2012) a nodir o fewn Siraj-Blatchford a Hallett (2014) yn amlygu y gall arweinydd ag awdurdod yn ôl teitl swydd orfodi newid ond bod arweinydd catalytig yn dod â newid trwy weithredu blaengar. Rôl arweinydd blynyddoedd cynnar graddedig yw bod yn gyfrwng newid i wella a siapio arfer (CWDC, 2006) a nodir o fewn Siraj-Blatchford a Hallett (2014). Fodd bynnag mae cymwysterau yn amrywio yn rhyngwladol ac nid oes gan rhai cymwysterau blynyddoedd cynnar.

Cytunwyd Whalley (2011) gyda Siraj-Blatchford a Hallett (2014) bod cyflwyno graddedigion yn y blynyddoedd cynnar yn arwain at ymarferwyr ac arweinwyr yn asiantau newid wrth ddweud “Mae arweinwyr sydd yn raddedigion yn gatalysts ar gyfer newid o fewn eu lleoliadau”. Dywed Whalley (2014) mae arweinwyr o arfer wedi profocio ffyrdd newydd o ddychmygu arweinyddiaeth. 

Yn ôl Terry (2000) a nodir o fewn Ankrum (2016) “Yn draddodiadol edrychwyd ar brif arweinyddiaeth fel un awdurdodaidd. Mae wedi esblygu i fod yn fath o arweinyddiaeth a ddisgrifir fel un sy'n gorfodi, yn ystrywgar ac yn rheoli. Mae’r tactegau negyddol hyn wedi bod yn wrthgynhyrchiol.”

Mae arweinyddiaeth gatalytig yn cael ei ddisgrifio nid yn unig yr arfer ond hefyd sut mae athrawon yn ymdrin ag arweinyddiaeth o fewn cyd-destun cynhwysol a chymdeithasol (McDowall Clark, 2012 a nodir o fewn Cooper, 2014 ). Mae’r term, yn benodol yn rhoi pwyslais ar asiantaeth, sef y gallu i ddehongli a gweithredu ar eich byd (Edwards, 2005, 2011 a nodir o fewn Cooper, 2014), yn ddigon eang i ddarparu’r cefndir ar gyfer syniad wedi’i ailgysyniadu o arweinyddiaeth athrawon.

Fodd bynnag, yn wahanol i McDowall Clark (2012) nid yw, a ni ddylai arweinyddiaeth fod mewn ffurf rheolaeth, ond yn hytrach yn cael ei gyflawni drwy arddull di-gyfeiriad a thrwy ddylanwad. Y ffactor allweddol yma yw arddull sydd yn adeiladu newid drwy gamau bach yn hytrach nac ymyrraeth ddramatig. (McDowall Clark, 2012)

Fodd bynnag, dywed Ella Baker “Nid oes angen Arweinwyr Cryf ar Bobl Gryf” (Parker, 2020).

Rôl arweinydd catalytig yw rhywun sydd yn medru “cyfathrebu ar draws sectorau a sefydliadau i ysbrydoli ffordd newydd o weithio a fydd yn cyflawni dyheadau uchaf y gymuned”. (Connor, 2013)

Nid yw arweinyddiaeth gatalytig yn ddelfrydol ar gyfer pob sefyllfa. Maen nhw yn llawer gwell am fod yn asiantau newid. Mae catalyddion yn dda am feddwl yn greadigol ac yn gwneud yn dda o fewn sefyllfaoedd sydd yn galw am newid radical. (Jacobs, R., dim dyddiad) 

Mae nifer sylweddol o wahanol arddulliau arwain mewn gwahanol wledydd a diwylliannau amrywiol. Mae arddulliau arwain a dulliau rheoli ar draws y byd yn amrywiol ac yn cael eu dylanwadu gan fanylebau sy'n dominyddu yn yr amgylchedd. (Taleghani, et al.  2010)

Mae arweinyddiaeth unbenaethol yn wahanol i arweinyddiaeth gatalytig gan mae arweinwyr unbenaethol yn gwneud yr holl benderfyniadau eu hun ac nid ydynt yn ymgynghori a’u tîm nac yn gadael iddynt wneud penderfyniadau. (Fentiman-Hall, 2020) Mae'r rheolwr yn cadw cymaint o bŵer ac awdurdod. Mae disgwyl i weithwyr ufuddhau i orchmynion heb dderbyn unrhyw esboniadau. Cynhyrchir yr amgylchedd cymhelliant trwy greu set strwythuredig o wobrau a chosbau. Dywed rhai astudiaethau bod arweinwyr unbenaethol ddim yn ymddiried yn ei gweithwyr ac maent yn dibynnu ar gosb a bygythiadau i ddylanwadu ar ei weithwyr. (Khan, et al., 2015)  Ar y llaw arall, nid yw arweinyddiaeth unbenaethol yn ddrwg. Weithiau dyma'r arddull fwyaf effeithiol i'w ddefnyddio. (Khan, et al., 2015)

Fodd bynnag mae arweinyddiaeth ddemocrataidd yn debyg i arweinyddiaeth gatalytig oherwydd mae arweinwyr democrataidd yn chwarae rhan weithredol yn y broses gwneud penderfyniadau ac yn cynnwys eraill.  Ond yn wahanol, nhw yw’r rhai sydd yn gyfrifol am sicrhau bod y penderfyniadau sydd wedi cael ei wneud yn cyflawni’r canlyniadau dymunol.  (Fentiman-Hall, 2020) Mae'r arddull hon yn ei gwneud yn ofynnol i'r arweinydd fod yn hyfforddwr sydd â'r gair olaf, ond sy'n casglu gwybodaeth gan aelodau staff cyn gwneud penderfyniad. (Khan, et al., 2015) Mae arweinyddiaeth ddemocrataidd yn medru cynhyrchu gwaith o ansawdd uchel a swmpus am gyfnodau hir o amser. Er bod pawb yn cael eu hannog i gymryd rhan, mae'n arwain at fwy o deimladau o gyfranogiad, cydnabyddiaeth a boddhad. (Wilson, 2017)

Mae arweinyddiaeth ddemocrataidd yn cynnig llawer o fanteision. Mae’n medru annog cyfranogiad, hybu hyder, cryfhau perthnasoedd, blaenoriaethu rhinweddau da fel gonestrwydd, a chael effeithiau amlwg ar forâl. Yn yr un modd ag unrhyw arddull arwain, mae cael y gorau o arweinyddiaeth ddemocrataidd yn gofyn am ddealltwriaeth o'i hegwyddorion, a pharodrwydd arweinydd i ddysgu a gwella ei dechneg arweinyddiaeth. (Wilson, 2017)

Gall unrhyw aelod o staff o fewn lleoliad blynyddoedd cynnar fod yn arweinydd catalytig trwy ddod mewn a syniadau newydd i’r lleoliad. Fodd bynnag nid yw’n hawdd fod yn arweinydd catalytig.

Mae rhwystrau i gael o fewn lleoliadau blynyddoedd cynnar a allai gwneud arweinyddiaeth gatalytig yn anodd. Efallai bod pobl ddim eisiau fod yn ddynamig a dod mewn a syniadau newydd i’r lleoliad gan fod dim hyder gyda nhw. 'Mae aelod hyderus o staff yn ddiogel gyda'r wybodaeth a'r sgiliau sydd eu hangen arnynt,' meddai Rebecca Miller o fewn Morton (2013). Mae lefel hyder sydd gan ymarferwyr blynyddoedd cynnar yn dibynnu ar y rheolaeth effeithiol a pha mor dda caiff y staff eu harwain. Mae rhai meithrinfeydd yn asesu arddulliau dysgu eu hymarferwyr fel y gallant roi tasgau allant iddynt er mwyn iddyn nhw weithio tuag at eu cryfderau a fydd yn helpu i adeiladu ei hunan-barch a’i hyder. (Miller, dim dyddiad o fewn Morton, 2013)

Trwy gael staff newydd yn ymuno a lleoliadau blynyddoedd cynnar, efallai nad ydynt wedi arfer rhannu syniadau a sgiliau o’r blaen ac mae popeth yn newid iddynt. (Morton, 2013) 

Mae rhai ymarferwyr blynyddoedd cynnar yn ffodus yn ei lleoliadau nhw gan fod y staff yn hapus i roi cefnogaeth iddynt. Mae rhai lleoliadau ddim yn cael aelodau o staff cefnogol. Dadleuodd Sanford (1966) ac Erikson (1968) o fewn Tinto (2012)  ill dau y dylai amgylcheddau dysgu ddarparu cydbwysedd o her (neu'r hyn a alwn yn awr yn ddisgwyliadau) a chefnogaeth.

Un o brif ganfyddiadau ymchwil yn y DU dros y degawd diwethaf yw mai lleoliadau â sgorau gradd ansawdd uwch yw’r rhai lle mae gan staff gymwysterau uwch (a ddiffinnir fel arfer fel lefel gradd berthnasol neu uwch). Hyd yn oed lle nad oes gan y rhan fwyaf o'r staff gymwysterau uchel, maent yn elwa ar bresenoldeb cydweithiwr hyfforddedig iawn. (Dallimore, 2019)

Mae Llywodraeth Cymru wedi cyhoeddi ei Chynllun Gweithlu Gofal Plant, Chwarae a Blynyddoedd Cynnar 2017 i wella sgiliau gweithwyr a gyflogir mewn lleoliadau gofal plant a chwarae. Mae'r cynllun yn amlinellu newidiadau i safonau, hyfforddiant a chymwysterau ar gyfer yr aelodau hyn o'r gweithlu. Mae dyhead hefyd i wneud y sector yn ddewis gyrfa fwy deniadol. (Dallimore, 2019)

Fodd bynnag, mae tystiolaeth hefyd nad y cymwysterau sy'n cael effaith ar ganlyniadau plant, ond gallu'r staff i greu amgylchedd o ansawdd uchel (Dallimore, 2019). 

Hyfforddiant yw’r allwedd i ysgogi a chadw plant. Mae’r diffyg cyllid hwn yn broblem a fydd yn magu ei phen yn fuan yn y sector blynyddoedd cynnar. Heb ariannu darpariaeth hyfforddiant yn briodol, gallai’r sector ganfod bod pobl fedrus yn gadael y proffesiwn ar gyfradd gyflymach nag y maent wedi’u hyfforddi. (Gibbin, dim dyddiad)

Gall newidiadau dramatig effeithio arweinyddiaeth gatalytig megis staff yn gadael oherwydd nid ydynt yn hoffi’r newid sydd yn cael ei wneud. Dywed Lighthouse blog (2017) “mae'n debygol bod y materion hynny'n effeithio ar eraill ar y tîm.”
Mae ymarferwyr blynyddoedd cynnar yn rhoi grym i blant a theuluoedd er mwyn iddynt allu gwneud newidiadau ym mywydau eu hunain. Yn ôl Llywodraeth Cymru (2014) Mae rhieni yn chwarae rhan ganolog mewn perthynas â chanlyniadau i blant. Gwyddom fod canlyniadau cadarnhaol i blant yn fwy tebygol pan fydd rhieni’n darparu arweiniad a gofal cadarnhaol i’w plant yn seiliedig ar yr egwyddorion a nodir yng Nghonfensiwn y Cenhedloedd Unedig ar Hawliau’r Plentyn CCUHP.

Dywed Llywodraeth Cymru (2014) “Dylai pob cymorth i rieni adlewyrchu hawliau’r plentyn a nodir yn CCUHP”.  Dylai’r ymarferwyr sydd yn gweithio yn agos at rieni ddilyn yr egwyddorion a’r gwerthoedd yn y Safonau Galwedigaethol Cenedlaethol ar gyfer Gweithio gyda Rhieni, y cytunwyd arnynt ar draws y pedair gwlad mewn ymgynghoriad â’r sector. (Llywodraeth Cymru, 2014)

Mae llawer o leoliadau gyda pholisi drws agored. Y nod yw cynnwys rhieni cymaint â phosibl ag y credwn fel y prif ofalwyr eu bod yn hynod o bwysig i les a datblygiad y plentyn. (Lifedaycare, dim dyddiad). Yn amlwg nid yw’r drws ar agor o hyd gan fod angen cael mesurau diogelwch yn eu lle megis cloi’r drws fel bod y plant yn ddiogel ac nid oes mynediad i unrhyw ddieithr ddod mewn. Mae Covid 19 wedi achosi trafferthion i’r polisi yma gan fod rhieni ddim yn medru dod mewn i’r lleoliadau nawr rhag ofn ei bod yn lledaenu’r haint.

Mae gweithio mewn partneriaeth â rhieni yn ganolog i'r Safonau Gofynnol Cenedlaethol ar gyfer Gofal Plant Cofrestredig yng Nghymru. Rhaid bod yn hyblyg yn y ffordd mae ymarferwyr yn cyfathrebu gyda rhieni. Efallai bydd angen addasu i weddu i rieni gwahanol megis rhieni sydd yn siarad iaith wahanol a Saesneg yw ei iaith ychwanegol. (Pacey, 2015)

Mae lleoliadau Cymraeg yn derbyn plant sydd â rhieni sydd yn methu siarad Cymraeg. Mae staff y lleoliad yn cyfathrebu gyda’r rhieni yn y Saesneg ond yn rhoi cymorth iddynt ac yn medru argymell cyrsiau Cymraeg iddynt. Mae Llywodraeth Cymru yn darparu cyrsiau am ddim.  Maent yn cynnig gwahanol ddulliau dysgu er mwyn sicrhau bod pobl yn gallu mwynhau dysgu Cymraeg mewn ffordd sy’n addas iddyn nhw. (Llywodraeth Cymru,  dim dyddiad)

Os yw rhieni'n teimlo y gallant siarad yn agored a’r staff yn y lleoliad, mae'n dod â thawelwch meddwl. Wedi’r cyfan, yn dibynnu ar oedran y plentyn, bydd bron yr holl wybodaeth am yr hyn sydd wedi digwydd yn ystod ei ddiwrnod yn dod yn uniongyrchol gan eu Gweithiwr Allweddol. Ac i lawer o rieni, mae teimlo'n wybodus a dal i fod yn gysylltiedig yn helpu i leddfu'r emosiynau a all fod yn gysylltiedig â bod i ffwrdd o'ch plentyn am unrhyw gyfnod o amser. (Nursery Resources, 2019)

Rhan 2:

Yng ngwledydd diwydiannol dechrau'r ugeinfed ganrif, nid oedd safonau amddiffyn plant. Roedd yn gyffredin iddynt weithio ochr yn ochr ag oedolion mewn amodau afiach ac anniogel. (UNICEF, 2010) Fodd bynnag, mae hyn dal yn digwydd. Yn rhai gwledydd dros y byd, mae plant dal yn gorfod gweithio i edrych ar ôl ei theuluoedd. 

Gwnaeth Syr Ronald sefydlu Comisiynydd Plant y cyntaf o’i argymhellion. Nid oes mawr o amheuaeth bod y digwyddiadau a ddisgrifiwyd yn yr adroddiad wedi anfon tonnau sioc ledled Cymru, ac wedi helpu i danio penderfyniad bod yn rhaid cymryd camau sylweddol i sicrhau nad ydynt byth yn cael eu hailadrodd. (Clarke, 2003)

Mae gan blant a phobl ifanc hawliau o dan Ddeddf Hawliau Dynol 1998, ond mae ganddyn nhw hawliau hefyd o dan Gonfensiwn y Cenhedloedd Unedig ar Hawliau’r Plentyn (CCUHP). (Llywodraeth Cymru (dim dyddiad)

Mae gan blant a phobl ifanc yr un hawliau dynol cyffredinol ag oedolion a hefyd hawliau penodol sy'n cydnabod eu hanghenion arbennig. Nid yw plant yn eiddo i'w rhieni ac nid ydynt yn amcanion elusen ddiymadferth. Maent yn fodau dynol ac yn destun eu hawliau eu hunain. (Unicef, 2019)

Mae Confensiwn y Cenhedloedd Unedig ar Hawliau’r Plentyn yn gytundeb pwysig gan wledydd sydd wedi addo amddiffyn hawliau plant. Mae’r Confensiwn ar Hawliau’r Plentyn yn egluro pwy yw plant, eu holl hawliau, a chyfrifoldebau llywodraethau. Mae'r holl hawliau yn gysylltiedig, maent i gyd yr un mor bwysig ac ni ellir eu cymryd oddi wrth blant. (Unicef, 1989) 

Mae hawliau plant eisoes wedi’u hymgorffori yng nghyfraith Cymru o dan Fesur Hawliau Plant a Phobl Ifanc (Cymru) 2011 – sy’n tanlinellu ymrwymiad Cymru i hawliau plant a CCUHP. (Llywodraeth Cymru, 2022) 

Mae CCUHP yn rhestr o 42 o addewidion a wnaed gan lywodraethau o bron bob gwlad (ac eithrio UDA a De Swdan) yn y CU i blant a phobl ifanc, gan gynnwys yr hawl i addysg, triniaeth gyfartal a’r hawl i farn. (NICCy, 2010)

Nid yw pob person ifanc yn cael y cymorth sydd ei angen arnynt o amgylchedd eu cartref ac mae'n hanfodol bod rhieni'n gallu derbyn y gwasanaethau cywir a all eu helpu i ymdopi â phwysau magu plant. Rhaid i blant a phobl ifanc hefyd allu cael mynediad at wasanaethau wedi'u targedu a all eu helpu i gyrraedd eu potensial a gwella eu cyfleoedd bywyd. (Llywodraeth Cymru, 2017)

Wedi’i sefydlu gan Ddeddf Safonau Gofal 2000, mae Comisiynydd Plant Cymru yn sefydliad hawliau dynol plant annibynnol. Mae cylch gwaith y Comisiynydd wedi’i nodi yn Neddf Comisiynydd Plant Cymru 2001, a ddiwygiodd Ddeddf Safonau Gofal 2000. (Comisiynydd Plant Cymru, dim dyddiad)

Mae hawl yn addewid a wneir i bobl gan lywodraethau. Mae hawliau i fod i sicrhau bod pawb yn cael eu trin yn gyfartal ac yn deg. Mae hawliau yn ymwneud â chael y cyfle i fod yn rhan o bethau, i gymryd rhan a chael ein cynnwys mewn pethau sy'n effeithio arnom ni. Mae’n bwysig bod eich hawliau’n cael eu parchu ond mae hefyd yn bwysig eich bod yn parchu hawliau pobl eraill. (NICCY, 2010)

Mae Cymru wedi cael 3 comisiynydd plant ers 2001. Y comisiynydd plant cyntaf oedd Peter Clarke, 2001-2008, yn ail Keith Towler, 2008-2015 ac yn trydydd, Sally Holland, 2015-2022. Mae Cymru nawr yn cael comisiynydd plant newydd sef Rocio Cifuentes. Yn wahanol i Gymru, cafodd Lloegr ei chomisiynydd plant cyntaf yn 2005. 2004 Cafodd Yr Alban ei chomisiynydd cyntaf a chafodd Gogledd Iwerddon ei chomisiynydd plant cyntaf yn 2003. Yn debyg i Gymru, rôl yr holl gomisiynwyr plant yw diogelu hawliau plant.

Prif nod Comisiynydd yw diogelu a hyrwyddo hawliau a lles plant a phobl ifanc. Rhaid i hyn fod yn amcan gor-redol y Comisiynydd wrth ymgymryd â’i gwaith. (Comisiynydd plant Cymru, dim dyddiad)

Ers 1992 Plant yng Nghymru yw’r sefydliad ymbarél cenedlaethol ar gyfer sefydliadau gwirfoddol, statudol a phroffesiynol ac unigolion sy’n gweithio gyda phlant, pobl ifanc a theuluoedd yng Nghymru. Yn ystod y cyfnod hwn, mae Plant yng Nghymru wedi bod yn allweddol yn y lobïo llwyddiannus am Gomisiynydd Plant i Gymru (Cymru oedd y genedl gyntaf yn y DU i benodi Comisiynydd), Gweinidog Plant (penodwyd y Gweinidog cyntaf yn 1997) ac ymgyrchu i sicrhau cyfranogiad plant a phobl ifanc yn Senedd Cymru-Welsh Parliament. (Children in Wales, dim dyddiad)

Peter oedd cyfarwyddwr Childline Cymru/Wales, swydd y bu ynddi ers dros bum mlynedd. (LGT, 2000) Pan gafodd ei chyhoeddi fel comisiynydd plant Cymru, dywed Clarke (2003) fe wnaeth treulio ei 18 mis cyntaf yn teithio o amgylch Cymru yn gwrando ar beth sydd gan blant a phobl ifanc i ddweud a siarad gyda nhw.

Roedd Peter Clarke hefyd wedi cyfrannu at ddadl gyhoeddus yng Nghymru, gan wneud datganiadau cryf ar ran plant mewn meysydd fel adeiladu ysgolion ar safleoedd tirlenwi, tlodi plant, polisi cyffuriau, profion mewn ysgolion, diogelwch ac amddiffyn plant, a chosb gorfforol. (Clarke, 2003)

Dywed Llywodraeth Cymru (dim dyddiad), Keith Towler oedd Comisiynydd Plant Cymru yn y flwyddyn 2008 i 2015 ac yn ystadau cyfnod cyhoeddodd nifer o adroddiadau gan gynnwys y rheini ar eiriolaeth, amddiffyn plant, chwarae, masnachu mewn plant, gofalwyr ifanc, plant a phobl ifanc ag anableddau a phlant sy’n derbyn gofal.

Yn 2013, cefnogodd Keith Towler ymgyrch am fwy o gefnogaeth a chymorth gan y llywodraeth i sicrhau bod plant pobl yn y carchar yn cael eu hawl i fywyd teuluol. (Gaskell, 2013) 

Ysgrifennodd Keith Towler am ei brofiadau o siarad â phlant am eu cinio ysgol yn ei flog ym mis Chwefror 2014. Mae’r cynllun hwn a arweinir gan Gomisiynydd Plant Cymru yn fenter sy’n grymuso disgyblion i ddod yn llysgenhadon i’r Comisiynydd yn eu hysgolion. (Comisiynydd Plant Cymru, dim dyddiad)

Cyflwynodd ‘Blas am Oes’, a gyhoeddwyd ym mis Tachwedd 2007, safonau maeth llymach a oedd yn rhagori ar y safonau gofynnol gofynnol ar y pryd ac a oedd yn berthnasol i’r holl fwyd a weinir. (Comisiynydd Plant Cymru, dim dyddiad) 

Mae gwaith Sally Hollandwedi cynnwys iechyd meddwl a lles plant, strategaethau gwrth-fwlio, lleihau anghydraddoldeb, a gwella trosglwyddiadau i fyd oedolion i blant ag anableddau dysgu.

Dywed Sally Holland (dim dyddiad) “Mae fy swyddfa wedi cyhoeddi dogfen o’r enw Y Ffordd Gywir: Dull Gweithredu seiliedig ar Hawliau Plant yng Nghymru, sy’n helpu cyrff cyhoeddus – o Lywodraeth Cymru i ysgolion unigol – i ystyried sut y maent yn sicrhau bod plant yng Nghymru yn cael mynediad llawn at eu 42 o hawliau dynol o dan y Ddeddf. Confensiwn y Cenhedloedd Unedig ar Hawliau'r Plentyn (CCUHP).

Mae gan amrywiaeth o sefydliadau yn y sectorau preifat ac anllywodraethol yng Nghymru ran sylweddol i’w chwarae wrth roi gwasanaethau plant ar waith, ac felly mae ganddynt rwymedigaeth i gyfrannu at wireddu hawliau plant yn well yng Nghymru. Dull Gweithredu seiliedig ar Hawliau Plentyn helpu sefydliadau yn y sectorau preifat a chyhoeddus i weithredu hawliau plant. (Sally Holland, dim dyddiad)

Yn fis Tachwedd 2020, fe wnaeth Sally Holland cynnal ‘A Listening Day’. Roedden nhw yn awyddus i glywed yn uniongyrchol gan bobl ifanc am effaith y cyfyngiadau ‘Lockdown’ arnynt, er mwyn llywio ein cyngor i Lywodraeth Cymru ar gyfer unrhyw fesurau yn y dyfodol. Pwrpas y diwrnod oedd darparu gofod diogel i ddysgwyr o flynyddoedd 9 i 13 rannu gyda nhw eu profiad o aros adref am wythnos arall o ddysgu ac am feysydd eraill o fywyd yn ystod y toriad, gan gynnwys cadw mewn cysylltiad â ffrindiau a theulu, iechyd meddwl. cefnogaeth, a gweithgareddau fel chwaraeon. (Comisiynydd Plant Cymru, dim dyddiad)

Dywedodd Ms Holland a chomisiynwyr Lloegr, yr Alban a Gogledd Iwerddon yn yr adroddiad eu bod wedi dychryn sut mae newidiadau lles wedi cynyddu tlodi plant. (BBC News, 2015) 

Mae Sally Holland wedi ysgrifennu adroddiad ‘A charter for Change: ProtectingWelsh Children from the impact of poverty”. Pwrpas yr adroddiad yw sicrhau bod Cymru ac yn arbennig Llywodraeth Cymru, yn berchen ar y broblem ac yn ceisio mynd i’r afael a’r anghydraddoldebau cymdeithasol sydd mor gyffredin ym mywydau plant a phobl ifanc. (Sally Holland, dim dyddiad). Dywed yn yr adroddiad ‘dylai Llywodraeth Cymru gyhoeddi Cynllun Cyflawni ar gyfer Tlodi Plant’.

Fe wnaeth Sally Holland, comisiynydd plant Cymru, gweithdai a sgyrsiau gyda dros 550 o blant a phobl ifanc ar draws ysgolion a lleoliadau cymunedol, yn amrywio o 5 i 21 oed. Arolwg o bron i 300 o rieni/gofalwyr, a gweithdai a sgyrsiau gyda thua 20 o rieni/gofalwyr. Gweithdai a sgyrsiau gyda dros 40 o weithwyr proffesiynol sy’n gweithio gyda phlant a phobl ifanc mewn tlodi, gan gynnwys athrawon, gweithwyr iechyd proffesiynol, gweithwyr chwarae a chynrychiolwyr sefydliadau trydydd sector. (Sally Holland, dim dyddiad)

Yn ystod pandemig y coronafeirws, cyhoeddodd Sally Holland arolwg “Coronavirus and me”. Fe wnaeth Llywodraeth Cymru ymuno a Chomisiynydd Plant Cymru, Plant yng Nghymru a Senedd Ieuenctid Cymru / Senedd Ieuenctid Cymru i ddylunio’r arolwg cenedlaethol. (Llywodraeth Cymru, 2020)

Dywed Drakeford (2022) Mae Holland a’i thîm wedi blaenoriaethu anghenion holl blant a phobl ifanc Cymru drwy gydol y pandemig. Gan ddefnyddio ei rôl i hyrwyddo hawliau plant a phobl ifanc yn ystod y cyfnod anodd hwn, mae hi wedi sicrhau’n gyson bod eu lleisiau’n cael eu clywed a bod eu hawliau’n cael eu parchu.

Yn wahanol i Gymru mae comisiynydd plant Lloegr yn ‘Diogelu a grymuso plant ar-lein a dwyn cwmnïau cyfryngau cymdeithasol i gyfrif’. Mae’r rhaglen ddigidol 5 y dydd yn darparu fframwaith syml sy’n adlewyrchu pryderon rhieni/gofalwyr yn ogystal ag ymddygiad ac anghenion plant. Gall hefyd fod yn sylfaen ar gyfer cytundebau teuluol ynglŷn â defnyddio’r rhyngrwyd a dyfeisiau digidol yn ystod y gwyliau ac yn ystod y tymor. (Children’s Commisioner for england, dim dyddiad)

Yn seiliedig ar dystiolaeth y GIG ‘pum cam at well llesiant meddwl’, mae’r ymgyrch ddigidol 5 y dydd yn rhoi camau ymarferol hawdd i’w dilyn i blant a rhieni i gyflawni diet digidol iach a chytbwys. (Children’s Commisioner for england, dim dyddiad)

Rhan 3: 
Mae llawer o agweddau cymdeithasegol yn digwydd yn bywydau plant pob dydd. Mae plant ifanc yn arbennig o agored i dlodi a’r effeithiau y gall ei gael ar eu lles corfforol ac emosiynol. (Save the Children, dim dyddiad)

Tlodi yw pan fydd eich adnoddau ymhell islaw eich anghenion sylfaenol. Mae tlodi’n golygu methu â chynhesu’ch cartref, talu’ch rhent, na phrynu’r hanfodion i’ch plant. Mae’n golygu deffro bob dydd yn wynebu ansicrwydd, ansicrwydd, a phenderfyniadau amhosibl am arian. Mae’n golygu wynebu ymyleiddio – a hyd yn oed gwahaniaethu – oherwydd eich amgylchiadau ariannol. Gall y straen cyson y mae’n ei achosi arwain at broblemau sy’n amddifadu pobl o’r cyfle i chwarae rhan lawn mewn cymdeithas. (JRF, 2018)

Pa effeithiau mae tlodi yn cael ar plant? Mae’n bosibl na fydd plant o gefndiroedd tlotach yn cael yr un cyfleoedd â phobl ifanc eraill o’r un oedran. Bydd yn rhaid i lawer weithio swyddi rhan-amser ar ochr yr ysgol, efallai na fydd ganddynt fynediad at yr un deunyddiau dysgu, neu byddant yn colli allan ar deithiau gyda ffrindiau oherwydd na allant ei fforddio. Mae'n rhaid iddynt weithio'n galetach i oresgyn y rhwystrau y mae bywyd modern yn eu rhoi o'u blaenau. (The Children’s Society, 2020)
Mae Tlodi yng Nghymru yn effaith mawr. Hyd yn oed cyn y coronafeirws, roedd bron i chwarter y bobl yng Nghymru mewn tlodi (700,000) yn byw bywydau ansicr ac ansefydlog. Roedd y risg i blant yn unig yn uwch gyda 3 o bob 10 plentyn yn byw mewn tlodi. Dywed dau o bob pum awdurdod lleol yng Nghymru nad oes digon o ofal plant i'r rhai sy'n gweithio oriau annodweddiadol.  (JRF, 2020)
Fodd bynnag, yn ôl Comisiynydd plant Lloegr, mae 350,000 o blant yn Lloegr yn byw ar aelwyd lle’r oedd rhywun wedi cael ei orfodi i hepgor pryd o fwyd yn ystod yr wythnos ddiwethaf ym mis Ebrill 2020. (Children’s Comissioner for England, 2021) 
Mae gan Lywodraeth Cymru'r uchelgais i wneud yn siŵr nad oes unrhyw blentyn yn byw mewn tlodi erbyn 2020. Yn ôl ffigyrau ar gyfer y cyfnod 2010/11 i 2012/13, mae tua 200,000 o blant yng Nghymru yn byw mewn tlodi. Mae hynny’n 31% neu bron i un o bob tri! Blaenau Gwent oedd â'r ganran uchaf o ardaloedd yn y 50% mwyaf difreintiedig yng Nghymru (85.1%). (Llywodraeth Cymru, 2019)
Gall byw mewn cartrefi tlawd wneud i blant deimlo'n anghyfartal ag eraill. Gall hyn wedyn eu gwneud yn llai gobeithiol am gael y swydd y mae ei heisiau. Maen nhw'n teimlo bod yn rhaid iddyn nhw weithio ddwywaith mor galed. (The Children’s Society, 2020)
Gall arwain at iechyd gwael plant a phobl ifanc, methu â gwneud cystal yn yr ysgol, peidio â chael mannau diogel i chwarae a cholli cyfleoedd y mae eraill yn eu mwynhau. (The Children’s Society, 2020)

Dywedodd mwy na chwarter y plant o'r teuluoedd tlotaf eu bod wedi cael eu bwlio oherwydd na allai eu rhieni fforddio cost yr ysgol. 

Mae’r hawliau hyn wedi’u nodi yng Nghonfensiwn y Cenhedloedd Unedig ar Hawliau’r Plentyn (CCUHP) sy’n gyfraith yng Nghymru. Mae'n dweud bod gan bob plentyn yr hawl i gael yr hyn sydd ei angen arno am oes. (Llywodraeth Cymru, 2015) 

Ymyrraeth gynnar, yw cymorth a roddir i deulu pan fydd problem yn dod i'r amlwg gyntaf. Gellir ei ddarparu ar unrhyw adeg ym mywyd plentyn neu berson ifanc. (NSPCC, 2021) Wrth i bleidiau gwleidyddol y DU ystyried eu safbwyntiau polisi mewn perthynas â thlodi a mynd i’r afael ag anfantais economaidd, mae angen canolbwyntio ar ymyrraeth gynnar effeithiol ochr yn ochr ag ymdrechion newydd i leihau tlodi plant. Nid yw'r ddau ddull gweithredu hyn yn ddewisiadau eraill, mae angen inni wneud y ddau. Gallai lleihau anfantais economaidd ddileu rhywfaint o’r angen am ymyrraeth gynnar, ond nid y cyfan. (Early Intervention Foundation, 2019)

Mae Cymru wedi cyflwyno deddfwriaethau yn ddiweddar sydd yn ffocysu ar les sef; Deddf Gwasanaethau Cymdeithasol a Llesiant (Cymru) 2014 a Deddf Llesiant Chenedlaethau’r Dyfodol (Cymru) 2015. Mae’r Ddeddf yn gosod dyletswyddau ar awdurdodau lleol, byrddau iechyd a Gweinidogion Cymru sy’n ei gwneud yn ofynnol iddynt weithio i hybu llesiant y rheini y mae angen gofal a chymorth arnynt, neu ofalwyr y mae angen cymorth arnynt.  (Llywodraeth Cymru, dim dyddiad)

Mae elusennau megis Achub plant, yn gwneud llawer o waith anhygoel sydd yn newid a gwella ansawdd bywydau pobl sydd yn dlawd ac sydd yn agored i niwed. Sefydliadau anllywodraethol ydyn nhw ac felly maen nhw yn cael eu harian o roddion cyhoeddus ac maent yn rhydd o bryderon llywodraeth pan maen nhw’n dewis sut a ble i’w wario. Anfantais posib cymorth gwirfoddol neu elusennol yw y gallai ddod i ben unrhyw bryd. (Geography Cat, 2017)

Mae erthygl 10 o’r Confensiwn y Cenhedloedd Unedig ar Hawliau’r plant yn nodi Rhaid i Bartïon Gwladwriaethau hybu'r gwaith o gryfhau cydweithrediad rhyngwladol er mwyn mynd i'r afael â'r achosion sylfaenol, megis tlodi. (Comisiynydd Plant Cymru, dim dyddiad)
Mae Comisiynydd Plant Cymru wedi cyhoeddi adroddiad sy’n amlinellu’r ffyrdd gall Llywodraeth Cymru, awdurdodau lleol ac ysgolion eu cymryd i helpu plant Cymru rhag effaith tlodi. Mae’r adroddiad yn argymell bod Llywodraeth Cymru yn: Cyhoeddi Cynllun Cyflawni newydd ar gyfer tlodi plant gyda chamau pendant, mesuradwy i wneud gwahaniaeth i deuluoedd ar unwaith, Gwneud mwy o blant yn gymwys i dderbyn prydau ysgol am ddim, Rhoi mynediad i fwy o blant i gynlluniau Gwyliau Llwglyd, Gwneud mwy o deuluoedd yn gymwys i dderbyn grant i’w wario ar gostau ysgol fel gwisg ac offer, a Sicrhau bod polisïau gwisg ysgol ledled Cymru yn fforddiadwy, yn hyblyg, ac yn deg.
“Rwy’n dyheu am Gymru lle mae gan bob plentyn a pherson ifanc gyfle cyfartal i fod y gorau y gallant fod.” (Sally Holland, dim dyddiad)

Yn ystod pandemig y cornafeirws, mae Barnados wedi bod yn helpu plant a’u teuluoedd maen nhw yn cefnogi i ddiwallu eu hanghenion dynol sylfaenol – gan gynnwys dosbarthu miloedd o becynnau bwyd a thalebau. Maen nhw hefyd yn darparu cefnogaeth barhaus trwy helpu dod o hyd i lety addas a grymuso teuluoedd gyda mynediad i gyngor ariannol tymor hwy i’w sefydlu ar gyfer dyfodol gwell.  (Barnados, dim dyddiad)

Cynlluniwyd ‘Families First’ i wella canlyniadau i blant, pobl ifanc a theuluoedd. Mae’n rhoi pwyslais ar ymyrraeth gynnar, atal, a darparu cymorth i deuluoedd cyfan, yn hytrach nag unigolion. Mae'r rhaglen yn hyrwyddo mwy o weithio aml-asiantaeth i sicrhau bod teuluoedd yn cael cymorth cydgysylltiedig pan fydd ei angen arnynt. Bwriad y rhaglen yw darparu cymorth cynnar i deuluoedd gyda’r nod o atal problemau rhag gwaethygu. (Llywodraeth Cymru, 2017)

